Goccios a San Gabriele Arcangelo 
Patrono di Villagrande Strisaili
(1-2 agosto)

Rit.
De su Rè Onnipotente
Dignissimu Ambasciadore,
Siais nostru protettore
Arcangelu Santu Eminente

Arcangelo soberanu
de Deus sa fortilesa;
Gabriele, chi ogni impresa
de importanza tenes in manu,
Bonu, saviu e cortesanu,
caritativu e prudente.

Siais...

Intra tottu sos Alados,
Angelu de Celu elettu;
po ponner in tottu effettu
cuddos pius occultados
misteros rivelados
de Deus antigamente.

Siais...

Sa prus nobile ambasciada
de sa dicia prus segura
chi in su mundu a creatura
mai atera est donada,
po boso solu est istada
cumprida fedelmente.

Siais...

De sa gloria e de s'altura
unde Deus t'a collocau.
Boso seis ambasciau
a sa Virgini prus pura,
circundau de chiarura
prus de sole risplendente.

Siais...

"Ave, Bos nesi Maria,
chi ses de grazia prena
mutis in tui serena
de Deus sa sabidoria
Beneitta tui sias
cun su Fillu eternamente".

Siais...

Su noigentos degiotto
su miraculu as operau
sende in 'andia preparau
s'appica su fogu a su notte
Patronu bonu e forte
T'acclamat tottu sa gente.

Siais...

Parte de s'andia brugiada
e is pannos de sutta is pes
a su populu faes cree
sa potenzia tua esaltada
chi de Deus l'est donada
grandu forza onnipotente.

Siais....

O Arcangelu custode,
onorau po grandu fama.
Protettore de Iddamanna
illumina su peccadore
chi, pentiu, a su Signore
si cunvertada subitamente.

Siais...